tomron87/hebrew-wikipedia-sentences-corpus huggingface dataset:
הרעש המוזר נשמע שוב ולפתע החשמל בבית נופל.
החבורה מבחינה בדמות מסתורית עומדת מחוץ לדלת וזאק הולך לקחת את האקדח של אביהם של ג'ן, גרי ורנדי.
לפתע, זאק נתפס על ידי החייזר מקודם, שהגיע ביחד עם חייזרים נוספים מסוגו.
החייזרים חוטפים את שאר בני הבית, כולאים אותם בשקי השינה שלהם ומנסים להטביע אותם באגם.
היחידים שמצליחים לברוח אלו רנדי, גרי, ג'ן והכלב טאנק שעושים את דרכם ליער כדי להתחבא.
לאחר שטאנק בטעות מסגיר את מיקומם של החבורה לחייזרים בנביחותיו, הילדים רצים לאורות אותם הם חושבים לסירנות של ניידות משטרה, אך מתברר שזאת מלכודת שהוכנה על ידי החייזרים.
החייזרים חוטפים את רנדי, וג'ן וגרי מצליחים לברוח לחווה במטרה להסתתר.
החייזרים לאחר מכן חוטפים את ג'ן וגרי וטאנק בורחים.
ביציאתם, השניים נמשכים לאוויר על ידי קרן הגרירה מספינת החלל של החייזרים.
בזמן שגרי מרחף באוויר, הוא לא מצליח לאחוז בטאנק והכלב נופל בחוזקה אל הקרקע.
שם, טאנק גוסס באטיות והמצלמה נכבית.
בחזרה לסיפור המסגרת, לארי מסיים לצפות בקלטת ומפעיל את הסרטון מהמחשב הנייד.
בסרטון, קייל מסביר שהוא ואמו יצרו קלטת משלהם.
קייל מנסה להתאבד למול המצלמה בעזרת ירייה לפיו, אך שורד והלסת התחתונה שלו נופלת.
לאחר מכן, קייל בורח ורגעים לאחר מכן לארי ואיישה נכנסים לחדר.
לארי מסיים לצפות בסרטון ולפתע גופתה של איישה קמה לחיים ותוקפת אותו.
לארי שובר את מפרקתה של איישה כהכנה עצמית ובורח לחדר אחר, בזמן שאיישה ממשיכה לרדוף אחריו ברחבי הבית.
לארי מתחבא בתוך ארון, אך איישה מגלה אותו ובתגובה, לארי יורה בפניה.
לארי שומע רעש מוזר מתוך הארון ומוצא את קייל, שהתחבא שם לאורך כל הזמן.
קייל תוקף את לארי וחונק אותו למוות.
בסוף הסרט, קייל עושה תנועת "זקיפת אגודל" למצלמה, בכך הוא מסמן לאמו שתוכניתם הצליחה.
קורי לין פיצפטריק - ילדה קטנה.
בריאן אודוביץ' - אדם מדמם.
ג'יי סאנדרס - רוכב אופניים.
בת' קאסט - ילדה צורחת.
דייב קוויני - שומרוני טוב.
וונדי דוניג'יאן - שומרונית טובה.
דוון ברוקשייר - בת הזוג של הרוכב.
אר פינורטי - איבו סרי.
פרנק ולקר - קולותיהם של טאנק הכלב ושל החייזרים.
השחקן לוהק במקור לגלם את דמותו של הרמן ("שלב ראשון - ניסויים רפואיים"), אך הוא סירב במטרה לקחת חלק בסרט "".
הפקת הסרט החלה בסוף שנת 2012. הסרט הוצג לראשונה בפסטיבל הסרטים סאנדנס בשנת 2013, בדומה לקודמו, שהוצג לראשונה שנה קודם לכן.
הסרט הופץ בשירותי וידאו על פי דרישה ב-6 ביוני, ובבתי הקולנוע ב-12 ביולי.
השיר המושמע בזמן כתוביות הסיום הוא השיר "6 Different Ways To Die" של להקת .
האתר Rotten Tomatoes העניק לסרט ציון של 71% טריות על סמך 68 ביקורות.
האתר Metacritic העניק לסרט ציון של 49/100 על סמך 21 ביקורות.
V/H/S: Viral הוא סרט אימה ו-Found Footage אונתולוגי אמריקאי משנת 2014 שנוצר על ידי .
הסרט הוא הסרט השלישי בסדרת .
הסרט בוים על ידי ומכיל בתוכו סרטי אימה קצרים שנוצרו על ידי , , , ו.
סיפור המסגרת של הסרט עוסק בצלם חובב שעסוק בלתעד כל דבר סביבו.
שלושת סרטי האימה הקצרים עוסקים בקוסם חובב שמקבל לידיו חפץ קסום בעל עוצמה, מכונה ביתית שפותחת שער למימד אחר וחבורת סקייטרים שניצודים על ידי כת מקסיקנית.
סרט קצר רביעי היה אמור להיכנס לסרט, אך הוא הוצא ברגע האחרון משום שלדעת היוצרים, לא התאים לטון הכללי של הסרט.
הסרט החסר צורף לגרסת ה-DVD והבלו-ריי ומתחיל מיד כשכתוביות הסיום מסתיימות.
הכנסות הסרט הסתכמו ב-$82,409 ממכירות כרטיסי הקולנוע וכן $251,374 מהפצה ביתית.
מעגלים זדוניים / סיפור המסגרת
נכתב על ידי טי.ג'יי קימפל ומרסל סארמינטו.
קווין הוא צלם חובב שמתעד בקביעות את בת זוגו, אייריס.
בתחילה, אייריס נהנית מהתחביב של קווין, אך עד מהרה העניין מתחיל להימאס עליה והיא נעשית מודאגת מהאובססיה של קווין.
לאט מתברר שהאובססיה של קווין לצילום היא מנגנון הגנה כתוצאה מחייו של קווין עם סבתו המתעללת, שבשלב מסוים אף מופיעה עירומה באחד מסרטיו.
במהלך הלילה, קווין ואייריס מבחינים במרדף משטרתי אחרי אוטו גלידה שנמצא בשכונה שלהם וקווין מחליט לתעד את המרדף במטרה ליצור סרטון ויראלי.
קווין מפספס את אוטו הגלידה ורואה את אייריס יוצאת החוצה מהבית, עם מבט מבולבל על פניה לאחר שקיבלה שיחת וידאו מסתורית.
כשקווין מסובב את גבו לרגע, אייריס נעלמת וקווין משער שאוטו הגלידה חטף אותה.
לאחר ששוטר שעמד מולו נדרס על ידי אוטו הגלידה, קווין עולה על אופניו ומתחיל במרדף אחריו.
במהרה, מתגלה שכל יושבי השכונה יצאו מבתיהם וצופים במרדף.
חלק מהשכנים מקבלים תמונות מוזרות לטלפונים שלהם ומתחילים להתנהג באלימות.
בזמן המרדף של קווין אחר הרכב, הסרט הראשון מתחיל.
נכתב ובוים על ידי .
סרט זה מצולם בסגנון סרט דוקומנטרי על פשע אמיתי ובמהלכו מרואיינים מומחים לקסמים, מבקרי תיאטרון, שוטרים והדמות הראשית.
ג'ון מק'מולן הוא קוסם חובב המתגורר ב ומוצא גלימה שבעבר הייתה שייכת להארי הודיני.
ג'ון מגלה שעטיית הגלימה מעניקה לו יכולת לבצע קסמים אמיתיים.
ג'ון מנצל את כוחותיה של הגלימה, קורא לעצמו "דנטה הגדול" ומתחיל לערוך מופעי קסמים במטרה להתפרסם.
למרות זאת, ג'ון מגלה שהגלימה חיה וניזונה מבשר אדם.
על מנת לספק את תאוות הגלימה, ג'ון שוכר "עוזרות" להופעותיו ומתעד את הגלימה אוכלת אותן.
ג'ון משתמש בכוחותיו כדי לשגר אליו את קליי בוולנד, בן זוגה המתעלל של סקרלט קי, העוזרת האחרונה שלו.
כשסקרלט מגלה את אוסף הקלטות של ג'ון בחלל נסתר בחדר ההלבשה שלו, היא מתקשרת למשטרה, אך ג'ון משתמש בכוחותיו כדי לברוח מהם.
בזמן שסקרלט נחקרת בתחנת משטרה על ידי שוטר, ג'ון משגר אותה מהתחנה אליו.
צוות SWAT פורץ למקום ועוצר את ג'ון, אך ג'ון משתמש בקסמיו כדי להרוג את כולם.
סקרלט מנסה לקחת את הגלימה מג'ון בכוח והשניים מתחילים לריב, אך ג'ון מצליח לקחת את הגלימה בחזרה אליו.
לפני שג'ון מצליח להרוג את סקרלט, סקרלט משתמשת בטריק שג'ון לימד אותה במטרה לעצור אותו ונותנת לגלימה לאכול אותו.
סקרלט שורפת את הגלימה, אך מוצאת אותה בביתה תלויה על דלת הארון.
כשהיא מתקרבת לגלימה, זוג ידיים גדולות ומוצללות יוצאות ממנה ותופסות אותה.
בחזרה לסיפור המסגרת, קווין והמשטרה ממשיכים במרדף אחר אוטו הגלידה.
קבוצת נערים עומדת על גשר מעל ומנסה לצלם את המרדף, ואחד מהם נכנס למצב היפנוטי ובוהה בטלפון שלו.
נער אחר מהקבוצה מאבד את אחיזתו ונופל מהגשר הישר אל הכביש ונדרס.
קווין נעצר על ידי חבורת רוכבי אופניים, אך הם מחליטים לעזור לו לאחר שאחד מהם נלכד בקצה האחורי של אוטו הגלידה, עור רגליו מופשט ממנו (בעקבות החיכוך של רגליו עם הכביש) והוא נהרג.
למרות זאת, קווין ממשיך במשימתו להצלת אייריס והסרט הקצר הבא מתחיל.
בספרד, אלפונסו הוא ממציא שעובד על ההמצאה החדשה שלו ומבטיח לאשתו, מרת'ה שהוא יבוא למיטה בקרוב.
ההמצאה של אלפונסו היא שער בין ממדי נסיוני.
אלפונסו מפעיל את השער ומגלה שהצד השני זהה לחלוטין לחניית הבית שלו.
אלפונסו פוגש העתק מדויק של עצמו שמביט בו מהצד השני ומגלה שהשער עובד ושהוא פתח דלת למימד מקביל.
שתי הגרסאות של אלפונסו מברכות אחת את השנייה ובעקבות הסקרנות, מחליטים להתחלף האחד עם השני למשך 15 דקות.
בזמן שאלפונסו חוקר את המימד המקביל, הוא לומד ששני העולמות זהים במדויק אחד לשני.
אלפונסו פוגש בגרסה מקבילה של מרת'ה, שמציגה לו שני גברים שלשניהם קוראים אוריאול.
בסלון הבית, סרט סנאף פורנוגרפי מתנגן בטלוויזיה ובמרכז הסלון יש ערימת איברים אנושיים.
מרת'ה המקבילה מפצירה באלפונסו לבצע טקס ביחד שני הגברים.
אלפונסו נעשה מוטרד מהסיטואציה ובורח.
בחוץ הוא מבחין בצלב הפוך ומסיק שבעוד בעולם שלו אנשים מאמינים באלוהים, בעולם זה הם סוגדים לישות דמונית כלשהי.
בעודו בחוץ, שני הגברים תופסים ולוכדים אותו.
עיניהם ופיהם מתחיל לזהור באדום, ואחד הגברים מוריד את מכנסיו ומתגלה שבמקום פין, מפלצת פאלית בעלת שיניים חדות מחוברת לגופו.
בחזרה בעולם האמיתי, אלפונסו המקביל מגלה שמרת'ה הלכה לישון, מפשיט את מכנסיו ומתגלה שגם לו יש את אותה המפלצת מחוברת לגופו.
בחזרה בעולם המקביל, אלפונסו דוקר את הפין של אחד הגברים בעזרת מברג ובורח בחזרה לבית, שם, מרת'ה המקבילה מורידה את החלוק שהיא לובשת וחושפת יצור מפלצתי דמוי פות עם שיניים על גופה.
אלפונסו המבועת מכה אותה ובורח חזרה לעולם ממנו הוא הגיע, אלפונסו המקביל, שגופו מדמם לאחר שהותקף על ידי מרת'ה המבוהלת, דוקר את אלפונסו המקורי.
מרת'ה המקבילה מופיעה ואוכלת את אלפונסו המקביל בעזרת המפלצת על גופה ואלפונסו המקורי סוגר את השער בין הממדים.
מרת'ה חוזרת, משערת שאלפונסו הוא אותו האחד שתקף אותה קודם לכן ודוקרת אותו בהיסטריה בזמן שאלפונסו מתחנן בפניה שתעצור.
בחזרה לסיפור המסגרת, קווין ממשיך במרדף אחר אוטו הגלידה בזמן שהאוטו נוסע במעגלים ברחבי השכונה.
במקביל, קווין מתחנן בפני המשטרה שיסייעו לו להציל את אייריס.
באחד הבתים, כנופיה היספנית עורכת ברביקיו לכבוד שחרורו של אחד מהם מהכלא.
חברי הכנופיה רואים את המסוק המשטרתי מרחף מעל השכונה ואחד מחברי הכנופיה מסיק שבת זוגו הלשינה עליו.
לפתע, המוזיקה המתנגנת ברדיו משתנה למוזיקת אופרה וגורמת לאורחים להפוך לאלימים ולהרוג אחד את השני בעזרת מזלגות.
בזמן שאוטו הגלידה עובר ליד הבית, מתברר שמכל גז נשבר במהומה וכל המקום מתפוצץ.
ג'ייסון ודני הם צמד סקייטרים מלוס אנג'לס שמתעדים עצמם מבצעים פעלולים מסוכנים במטרה ליצור סרט פעלולים.
הצלם שהשניים שכרו, טיילור, משכנע את השניים לבצע פעלולים מסוכנים וכמעט בלתי אפשריים מתוך רצון שהשניים ימצאו את מותם והוא יוכל למכור את התיעוד כסרט סנאף.
במהרה, השניים משתעממים וטיילור מציע להם להמשיך את הסרט בטיחואנה, מסביר להם שהוא חשב על מתחם בו הם יכולים לגלוש.
טיילור יוצר קשר עם חברו, שון ומציע לו להצטרף לטיול בתמורה לתשלום כל ההוצאות שלהם בעזרת כרטיס האשראי של אביו.
עם הגעתם, השניים מבלים בטיחואנה ורוכשים זיקוקים.
במהלך שיטותם, החבורה מאבדת את דרכה ופוגשים באישה מסתורית.
לאחר מכן, החבורה מוצאת מקום בו הם יוכלו לגלוש: ישנה.
טיילור מדרבן את השניים לבצע עוד פעלולים, אך אחד מהסקייטרים פוצע את עצמו ומדמם על פנטגרם שמצויר על הרצפה.
למרות הטמפרטורה, הדם שנזל מתייבש במהירות.
החבורה מבחינה באישה שהם פגשו קודם עומדת בסמוך.
טיילור מציג את עצמו ומציע לסייע לה, אך האישה תולשת את זרועו של טיילור.
מיד לאחר מכן, קבוצה חברי כת עם גלימות, שהשתמשו בתעלה כמיקום עבור הפולחן שלהם, מוצאים את הסקייטרים ותוקפים אותם.
הקבוצה מצליחה להרוג את חברי הכת, אך טיילור עולה בלהבות ושון נדקר על ידי אחד מחברי הכת ומתחיל לדמם.
ברקע נשמעת צרחה זדונית וחברי הכת, שמתו קודם לכן, מתעוררים מחדש לחיים כשלדים ותוקפים בשנית.
ג'ייסון ודני משתמשים בזיקוקים שהם רכשו במטרה להרוג את חלק מהשלדים.
השניים מנסים לברוח בחזרה לגבול בזמן שהייצור, אותו חברי הכת ניסו לזמן מופיע בתעלת שפכים ואוכל את טיילור ואת המצלמה ביחד איתו.
בחזרה לסיפור המסגרת, המסוק המשטרתי מדווח ששריפות החלו להתפשט ברחבי העיר.
קווין ממשיך במרדף אחר אוטו הגלידה ובדרכו נתקל באישה שמדממת מאפה.
קווין מנסה לגרום למונית לעצור, אך הנהג מסרב.
במקביל, נהג המונית מסייע לחברו, צלם סרטי פורנו לצלם סצנה עם אישה צעירה במושב האחורי של המונית.
לפתע, האישה שולפת אקדח וחושפת שאותו הבמאי מכר בעבר סרטונים מגונים שהוא קיבל מבן זוגה לשעבר ושהחשיפה הרבה הרסה את חייה.
האישה מאיימת על הבמאי עם האקדח ומצווה עליו להתפשט, אחרת היא תירה לו במפשעה.
הבמאי מנסה להילחם ולקחת את האקדח, אך השלושה נהרגים לאחר שניידת משטרה מועפת ישירות אליהם.
בעלות השחר, קווין מצליח להגיע אל אוטו הגלידה, שנמצא נטוש בסמוך לנהר וחלקי גופות מפוזרים סביבו.
קווין נכנס אל האוטו ומגלה שהוא ריק ושזוג ידיים כרותות דבוקות עם נייר דבק להגה.
קווין חוקר את החלק האחורי של אוטו הגלידה ומוצא מספר טלוויזיות מונחות אחת על השנייה (בדומה לסרטים הקודמים).
אייריס מופיעה על גבי אחד המסכים ומפצירה בקווין להעלות את התיעוד לרשת האינטרנט.
בתחילה, קווין מסרב מכיוון שהסרט (בו האנשים במהלך הסרט צפו) גורם לאנשים לצאת מדעתם, אך לבסוף הוא מסכים לאחר שגופה של אייריס מתחיל להתעוות.
קווין לוחץ על מתג עליו רשום "העלאה" ויוצא מהאוטו.
בחוץ, קווין מוצא את אייריס המעוותת ומתברר שהיא מתה כבר זמן מה ומכשיר הטלפון שלה בתוך פיה.
קווין מוציא את הטלפון מפיה של אייריס ומגלה שמצלמת הסלפי שלו דלוקה.
קווין מביט בעצמו ומגלה שאפו התחיל לדמם.
בשוט האחרון של הסרט, הסימפוניה התשיעית של בטהובן מתנגנת ברקע בזמן שהמצלמה מתרחקת וחושפת שהעיר עולה בלהבות.
מתברר שהסרט שקווין העלה הפך לויראלי והחל להשפיע על אלפי אנשים, בכך המטרה שהוצגה בשלושת סרטי V/H/S הושגה.
בוים ונכתב על ידי טוד לינקולן.
סרט קצר ללא דיאלוגים העוקב אחר ארגון זדוני במאמצו ללכוד רוצח סדרתי.
בניגוד לסרטים הקודמים, הסרט לא מצולם בסגנון Found Footage.
הסרט הוצא מהעריכה ברגע האחרון מכיוון שלא התאים לטון הכללי של הסרט המלא.
הסרט הקצר נמצא בגרסת ה-DVD והבלו-ריי של הסרט ומתחיל לאחר שכתוביות הסיום מסתיימות.
גארת' ביילס - אדם מבוהל.
צ'אד גוארנרו - הדוד אלברטו.
נואל אן מאברי - לולו.
קני ברנס - נהג מונית.
אנתוני רוג'רס - בן זוג.
ריצ'רד קאוץ' - החבר הכי טוב של בן הזוג.
- ג'ון מק'מולן / דנטה הגדול.
איימי ארגו - סקרלט קי.
דן קאודיל - הבלש גרגורי האג'ס.
סטפן קאודיל - מנהיג צוות SWAT.
ניית'ן מולבי - מבקר תיאטרון.
סוזן ויליאמס - אמא של ג'ון / דנטה.
מייקל אהרון מיליגן - קליי.
מאט פיבי - חבר בחוליית SWAT.
רנדי מק'דואל - הארי הודיני.
ג'סיקה לוזה - אישה במקלחת.
גרייסון צ'אדוויק - אישה לצד הודיני.
אמנדה הול - עוזרת במופע קסמים.
- אלפונסו / אלפונסו המקביל.
- מרת'ה / מרת'ה המקבילה.
שיין בריידי - טיילור ("האיש עם המצלמה").
כריסטיאן טולדנו - שון ("זה עם הכסף לדלק").
דייוויד קאסטרו - אדם מתפלל.
אנג'ל סלה-בלן - פני גולגולת.
ג'אוד אל ברני - פני גולגולת.
מייקל פלורס - פני גולגולת.
אלכסנדרה באסור - אישה פיה.
נטליה פררו - אישה מפחידה.
ג'ונז ג'ונס - פני עצם.
ג'ון אורבק - חסר בית בפארק.
שאיין סקרבורו - אדם עם מסיכה.
ג'קסון ג'יימס - אדם עם מסיכה.
מארק סטפן וורד - אדם עם מסיכה.
טיילור וסט - אישה בחדר הפולחן.
ג'ייד גוטצ'ר - אישה בחדר הפולחן.
טיפאני המיל - אישה בחדר הפולחן.
טמפל הול - אישה בחדר הפולחן.
קייסי לנדול - אישה בחדר הפולחן.
ניושה חוסרואר - אישה בחדר הפולחן.
הסרט שוחרר בפלטפורמות וידאו על פי דרישה ב-23 באוקטובר 2014 ולאחר מכן בבתי קולנוע נבחרים ב-21 בנובמבר.
גרסאות ה-DVD והבלו-ריי שוחררו ב-17 בפברואר 2015 בהפצת .
הציגה את בכורת הסרט ב-20 במרץ 2015 בשירות הזרמת המדיה נטפליקס.
הכנסות הסרט ממדיה ביתית הסתכמו ב-$251,374.
האתר Rotten Tomatoes העניק לסרט ציון של 33% טריות על סמך 33 ביקורות.
האתר Metacritic העניק לסרט ציון של 38/100 על סמך 12 ביקורות.
V/H/S/94 הוא סרט אימה ו-Found Footage אנתולוגי אמריקאי משנת 2021 והרביעי בסדרת .
העלילה הכללית של הסרט נכתבה על ידי ו.
הסרטים הקצרים בוימו על ידי וטימו צ'אהיאנטו שלקחו חלק ביצירת הסרטים הקודמים.
בנוסף אליהם, להפקה הצטרפו עוד שלוש במאים חדשים: , ריאן פראוס ו.
סיפור המסגרת בסרט עוקב אחר חברי צוות SWAT (יחידה משטרתית מיוחדת בארצות הברית) שמוזעקים למתחם בו חברי כת שטנית ביצעו התאבדות המונית.
במתחם, חברי היחידה נחשפים לאוסף קלטות וידאו.
בדומה לסרטים הקודמים בסדרה, הסרט הוקרן לראשונה בפסטיבל הסרטים "" ב-26 בספטמבר 2021, לאחר מכן הסרט הוקרן בפסטיבל "Beyond Fest" ב-4 באוקטובר 2021. הסרט הופץ ברשת הזרמת המדיה (רשמת הזרמת מדיה שמציגה סרטי אימה, מותחנים ועל טבעיים) ב-6 באוקטובר 2021. בהמשך אותו החודש, Shudder הכריזה שהסרט הוא הנצפה ביותר בפלטפורמה.
הסרט החזיק בתואר זה עד לצאת סרט ההמשך, V/H/S/99 שקטף את התואר.
הסרטים הקצרים מוצגים באמצעות קלטות וידאו, אותן מוצאים חברי יחידת SWAT המוזעקים למתחם בו חברי כת ביצעו התאבדות המונית.
אלוהים אדירים / סיפור המסגרת
אישה הלבושה בבגדים לבנים שואפת לגופה אדים בצבע לבן.
מיד לאחר מכן, אותה האישה מוצגת כשעיניה הוסרו והיא סופרת לאחור מ-10, בזמן שאישה אחרת עוברת מאחוריה.
חוליית SWAT הכוללת את סלייטר, אורסלר, ספרייברי, ספיבי, פטרו ונאש, יחד עם הצלם שלהם, גרי פורצים לתוך מתחם במה שנראה כמו פשיטה ללכידת סוחרי סמים.
החוליה מוצאת מטוס פרטי מאחורי המתחם.
לפתע, קול נשי נשמע ברמקולים ומצהיר: "כולם מוזמנים.
בשעה טובה, סוגדים, הלילה הוא הלילה שחיכינו לו.
חברי החוליה עוברים דרך המסדרונות הצרים במתחם ומגיעים לחדר בו יש מעין תאי כליאה ובו מכשירי טלוויזיה המציגים רעש לבן.
הקבוצה מוצאת גבר יושב באחד החדרים ומפצירים בו לא לזוז, אך מגלים שהוא מת, עיניו הוצאו ממקומן ומהתקרה מטפטף הנוזל הלבן אותו חברי החוליה מחפשים.
חברי החוליה ממשיכים בחיפושים אחר חשודים ומגיעים לחדר ובו יש מספר קלטות וידאו וגופות של חלק מחברי הכת.
סלייטר מורה על חלק מהחוליה לחפש בקומות העליונות בזמן שהשאר נשארים למטה.
הטלוויזיה בחדר דולקת מעצמה ומפעילה את אחת הקלטות.
הפרסומת למוצר "The Veggie Masher" המוצגת בסרט בוימה ונערכה על ידי סטיבן קונסטנסקי בהפקת "".
בעיר שבאוהיו, כתבת מטעם חדשות ערוץ 6 בשם הולי מרסיאנו והצלם שלה ג'ף מצלמים כתבה על "איש החולדה" (Rat Man), יצור שנחשב לאגדה אורבנית ועל פיה הוא מתגורר תחת תעלות הניקוז בעיר.
לאחר שראיינו מספר אנשים הטוענים שהם ראו את היצור, הצמד יורד לתעלות הביוב ומוצאים שם מספר חסרי בית המתגוררים בו.
בזמן שהם מצלמים, אדם המכוסה בנוזל שחור ניגש אל הצמד והולי מנסה לראיין אותו לכתבה.
לפתע האיש מקיא נוזל בצבע שחור וצורח את המילה "ראטמה".
הצמד מנסה לברוח, אך נלכדים על ידי קבוצת חסרי בית.
הצמד נלקח אל מעמקי הביוב על ידי חסרי הבית.
לפתע, מופיע כומר אותו הולי ראיינה לפני כן ומצהיר שבקרוב "סדר חדש" אמור להתחיל.
הכומר מזמן את איש החולדה, המתברר להיות מפלצת הנראית כשילוב היברידי בין אדם לחולדה ונקרא בשם "ראטמה", אותו הכומר ושאר חסרי הבית מחשיבים לאל.
ראטמה מקיא מתוכו נוזל שחור והכומר שופך אותו על פניו של ג'ף.
הנוזל הורג את ג'ף וממיס את פניו.
הולי מובאת אל ראטמה וצורחת באימה בזמן שהיצור מהנהן בחיוב.
לאחר שהפרסומת למוצר "The Veggie Masher" מוצגת, הסרט ממשיך והמנחה שמגיש לצידה של הולי מסביר שהיא חולצה מהביוב ושג'ף עדיין נעדר.
הולי חוזרת לעבודתה ככתבת ובמהלך דיווח, היא ממלמלת את המילה "ראטמה" ומבלבלת את אנשי הצוות הנוספים.
בדיוק אז, הולי מקיאה נוזל שחור על פניו של המגיש לצידה והן נמסות.
במהומה שמתחוללת, מתברר שהולי עברה שטיפת מוח על ידי הכת והיא מסיימת את הדיווח במשפט "הללו את ראטמה".
בחזרה לסיפור המסגרת, חברי החוליה ממשיכים בחיפושיהם ומגיעים לחדר שעוצב ככנסייה, בו הם מוצאים מסך ענק ובובות ראווה חסרות ראש על המושבים.
המסך הגדול מציג סרט מבית לוויות.
בבית הלוויות "ג'נסן", אישה צעירה בשם היילי נשכרת לנהל טקס אשכבה עבור אדם בשם אנדרו אדוארדס, שמשפחתו ביקשה שהטקס יתועד בווידאו במשך כל הלילה.
רונלד, הבוס של היילי ועובד נוסף בשם טים, עוזבים את בית הלוויות והיילי מחליטה להעביר את הלילה בקריאה.
בחוץ מתחוללת סופת ברקים והחשמל במתחם הולך וחוזר לסירוגין.
היילי מתקשרת לחברתה שרון, ומבקשת ממנה לבדוק מודעות אבל עם השם "אנדרו אדוארדס" בהן.
היילי שומעת רעש מוזר שמגיע מארון הקבורה, אותו היא הזיזה קודם לכן.
היילי מתקשרת לטים ומעלה את החשש שאנדרו עדיין בחיים, אך טים מרגיע אותה ואומר שגזים כנראה יוצאים מהגופה ולכן היילי שומעת רעשים.
הסופה בחוץ מחמירה והחשמל ממשיך ללכת ולחזור.
אדם שמזדהה בשם גוסטב מגיע לבית הלוויות מסביר שהוא קרוב של אנדרו ושהוא הגיע עבור האשכבה.
היילי מכניסה את גוסטב ונותנת לו להתאבל.
לאחר שגוסטב ממלמל ברכה בהונגרית, הוא מודה להיילי ועוזב את המקום.
זמן מה לאחר מכן, שרון מתקשרת להיילי ומספרת לה שאנדרו התאבד בקפיצה מגג של כנסייה לאחר שצרח משפטים בשפה לא מובנת.
החשמל בבניין נופל ואיתו גם האורות, הרעש מארון הקבורה מתחדש.
ברגע מסוים, הארון מסתובב ומכוון ישירות להיילי, מה שמפחיד אותה.
היילי מנסה לעזוב, אך מגלה שדלת המקום ננעלה עם שרשראות.
היילי חוזרת לחדר ההשכבה ומגלה שהארון נפל וגופתו של אנדרו לא בתוכו.
לפתע, גופתו של אנדרו תוקפת את היילי, אך בגלל שראשו חסר הוא לא מסוגל לראות אותה.
היילי מסתתרת מאחורי ארון הקבורה ומוצאת את ראשו של אנדרו, היא מצליחה להסיח את דעתו בכך שהיא מפעילה מוזיקה בחדר בעזרת שלט, אך עיניו של אנדרו מביטות ישירות עליה.
גופתו של אנדרו מוצאת את היילי ותוקפת אותה.
במהלך ההתקפה, הסופה, שהתחזקה והפכה לסופת טורנדו, מכה בבית הלוויות והמצלמה נכבית.
לאחר שהסופה חולפת, אנדרו, ששוכן בגופה של היילי, יוצא מהחלון.
בחזרה לסיפור המסגרת, החוליה מוצאת חלקי גופות מפוזרים ברצפה, בובות ראווה בתאי השירותים וצלב הפוך תלוי מתקרת חלק מהחדרים.
החוליה נלחצים ומתכננים לעזוב את המקום.
לפתע, קול לא ידוע נשמע ברקע ואומר "הנצח מתחיל עכשיו" והטלוויזיה מפעילה סרט על מעבדה משונה.
נכתב ובוים על ידי טימו צ'אהיאנטו.
באינדונזיה, אדם מתעורר ומגלה שגופו הוחלף ובמקומו, ראשו מושתל על רגלי עכביש רובוטיות.
האדם נופל משרשראותיו ומתחיל לעלות באש, אך מדען בשם ד"ר ג'יימס סוהנדרה מכבה אותה.
סוהנדרה הוא מדען מוזר שמנסה ליצור שילוב היברידי בין אדם למכונה ולשם כך חוטף בני אדם במטרה שישמשו כשפני ניסיון.
המדען מבצע לובוטמיה באישה צעירה, שעליה חרוטה המילה "S.A" (ושלה הוא קורא "נבדקת 99") בעזרת מסור ולאחר מכן מרדים גבר הקשור לצד האישה (לו הוא קורא "נבדק 98").
שני הניסויים מצליחים: נבדק 98 מתעורר כשגופו רובוטי וידיו הוחלפו בלהבים ו-SA מתעוררת ומתגלה שהיא הפכה לסייבורג מתפקד שמסוגל להגיב בעזרת מילים.
שאר הסרט ברובו מגולם מנקודת המבט שלה (מכיוון שהמדען התקין מצלמה בראשה).
המדען חוגג את הצלחת הניסוי ובטלוויזיה מאחוריו מופיעה כתבת חדשות אודות גל של אנשים נעדרים.
הסיטואציה יוצרת חיכוכים בין הציבור למשטרה והמדען נחשד כאחראי להיעלמויות.
תמונתה של SA האנושית מופיעה על המסך ו-SA מזהה את עצמה, מה שגורם למדען להגיב בהתרגשות.
המדען מנסה למחוק את זכרונותיה של SA, אך היא מתעוררת באמצע התהליך ותוקפת את המדען, לאחר מכן מנסה לשחרר את עצמה.
המדען תוקף את SA והסוללה בגופה מתרוקנת, אך לפתע נשמעת דפיקה בדלת: קבוצת שוטרים הגיעו במטרה לעצור את המדען.
המדען מסתיר את SA בעזרת שמיכה וזווית הצפייה עוברת למצלמה על קסדתו של ג'ונו, אחד השוטרים.
לאחר שהשוטרים מאשרים שלמולם עומד המדען, הם יורים בו למוות ומתחילים לחפש במעבדה אחר ניצולים.
החוליה מגלה את SA ומתלבטים האם להשאירה בחיים, מכיוון שהיא לא מוגדרת כאנושית, למרות שטכנית היא מוגדרת כניצולה.
לפתע, החשמל במעבדה יורד וג'ונו מבחין ב-SA בורחת, אך לא אומר כלום לאחרים.
שוטר אחר מנסה לירות במנעול של הדלת כדי לשחרר את הקבוצה, אך הדלת ממולכדת והמקום מתפוצץ.
הניצולים מהפיצוץ מתקבצים ולפתע הקלטה של המדען מתנגנת ברקע, בה המדען אומר שהיצירות במעבדה הן שלו ומי שינסה לקחת אותן, דינו מוות.
נבדק 98 מתעורר ומתחיל לטבוח בחברי הקבוצה, אך ג'ונו והמפקד שורדים לאחר שהמפקד משליך רימון על נבדק 98. SA מצליחה לברוח מהמקום בעודה ניצודה על ידי חברי הקבוצה ועל ידי נבדק 98. SA נועלת את עצמה בחדר קטן ומבחינה בשרטוטים של גופה ההיברידי ושל רובה שאמור להתחבר לזרועה.
SA מגלה את חלקו העליון של ראשה משומר בצנצנת פורמלין.
SA מתקרבת למראה ורואה לראשונה את גופה החדש, בעקבות הכעס, היא מנפצת את המראה באגרופה.
לאחר שעזבה את החדר ונתקלה בעוד מספר ניסויים כושלים של המדען, SA מוצאת את הרובה ומחמשת את עצמה, טובחת בכל שוטר שעומד למולה.
SA מוצאת את ג'ונו מסתתר מאחורי הדלת, אך מחליטה לחוס על חייו והוא בתמורה מסכים לסייע לה לברוח מהמעבדה.
המפקד מופיע ויורה ב-SA, אך SA יורה בו למוות בעזרת הרובה.
או אז, נבדק 98 מגיע מגיע ותוקף את SA.
מבינה שהסוללה בגופה עומדת להתרוקן, SA משתמשת בשארית כוחה כדי לתלוש את מוחו של נבדק 98 ולהרוג אותו.
SA קורסת בסמוך לג'ונו הפצוע והסוללה שבגופה נגמרת.
זווית הצפייה עוברת למצלמת אבטחה במקום ובה נראית SA כשהיא מצליחה לעמוד ומדדה החוצה מהמעבדה.
בחזרה לסיפור המסגרת, מתברר שנאש ופטרו הרגו את גרי וחטפו את ספיבי.
בזמן ששאר החוליה מחפשת אחריו, נאש אומרת "הנצח מתחיל עכשיו".
החוליה מגיעה לחדר בו מסודרים מספר מסכי טלוויזיה בשורה.
סלייטר מנסה ליצור קשר עם שאר החברים בעזרת מכשיר הקשר ופטרו אומרת לו "אל תאבד את הראש".
לפתע, אפו של סלייטר מתחיל לדמם והוא נכנס למצב היפנוטי, כשברקע אחד המסכים מקרין סרט על מתחם צבאי בשלג.
נכתב ובוים על ידי ריאן פראוס.
במתחם אימונים שנמצא באזור נטוש בדטרויט, מישיגן, קבוצת טרוריסטים גזעניים מתכננים לתקוף בניין ממשלתי במטרה "לכבוש בחזרה את אמריקה".
המתחם כולו מכוסה במצלמות אבטחה ובתוכו ישנו חדר אטום שכל קירותיו מכוסים בצלבים מעץ.
בתוך אותו החדר, אדם נקשר לכיסא ומוחזק כאסיר.
בוב, הצלם של הקבוצה, גרג, מנהיג הקבוצה וצ'אק, אחד החברים נכנסים לחדר.
האסיר מתחנן לחייו, אבל גרג יורה בו למוות מטווח אפס.
הסרט מציג את אחד מסרטי הפרופוגנדה של הקבוצה, שם נראה גרג מדרבן את חבריו "לטהר את הרשע מאמריקה".
חלק מחברי הקבוצה יוצאים עם רכב במטרה לסקור את הבניין אותו הם רוצים לפוצץ, סורקים את האזור בחיפוש אחר מצלמות אבטחה ונקודות חדירה.
בחזרה במתחם, סלייטר (מסיפור המסגרת) מגיע למתחם ומצייד את הטרוריסטים עם אספקת נשק, לאחר מכן שואל אותם אם הם בדקו את "היצור".
מתברר שהקבוצה נוהגת לירות באסיר, המתברר להיות ערפד באופן קבוע ומשתמשים בדמו, שמתפוצץ בחשיפה לאור שמש כדי להכין פצצות.
במטרה לבדוק את הדם, הקבוצה מזריקה אותו לארנב והוא מתפוצץ כאשר הוא נחשף לאור השמש.
בעקבות הצלחת הניסוי, הקבוצה חוגגת ושותה לשוכרה.
בוב נכנס למתחם וניגש אל סטיב, שיושב בחדר השולט על מצלמות האבטחה.
הצמד נכנס אל החדר בו מוחזק הערפד, ובוב משדל את סטיב לנשק אותו, אך ראשו של הערפד נופל וסטיב מכוסה בדם, לקול צחוקו של בוב.
בבוקר שלמחרת, האזעקה מופעלת והקבוצה נדרכת.
גרג נוזף בג'ימי, שאמור להיות בתורנות שמירה.
ג'ימי רץ אל גופה שנמצאת מאחורי משאית ומגלה שזוהי גופתו של טרי, שמפרקתו נשברה.
לפתע, פיצוץ מתרחש במתחם והקבוצה מבינה שסטיב נעלם.
גרג קורא לסטיב, ולפתע ראש ערוף מושלך מתוך המתחם וקולות שאגה נשמעים מבפנים.
אחד החברים משתמש ברובה שמותקן על משאית ויורה בו אל תוך המתחם, אך בגלל ההדף הוא הורג כמה מחבריו בטעות.
כדי לעצור אותו, טום יורה בראשו והורג אותו.
סטיב יוצא מתוך המתחם, כשהוא ספוג כולו בדמו של הערפד ומתפוצץ לאחר שנחשף לאור השמש.
החברים הנותרים בקבוצה: גרג, טום, בוב וג'ימי נשבעים להרוג את הערפד.
החבורה נכנסת בחזרה אל המתחם בחיפושים אחריו, ומגלים שהוא מסתתר בעליית הגג.
הערפד תולש את פניו של טום וגרג יורה בו.
לאחר מכן, הערפד הורג את ג'ימי בעזרת דפיקת ראשו ברצפה מספר פעמים.
בוב מנסה לירות בערפד, אך מפספס ובמקום זאת יורה ברגלו של גרג.
בוב מוצא את מותו לאחר שהערפד תוקף אותו ותולש את ראשו.
גרג, שחוזר על המשפט "ישו הוא המלך", נגרר על ידי הערפד לתוך כלוב.
או אז, גרג מצליח לפתוח חלון ולתת לאור השמש להיכנס, בכך הערפד מתפוצץ והמתחם כולו מושמד.
בחזרה לסיפור המסגרת, רוב חברי החוליה מצאו את מותם ועיניהם נתלשו מפרצופם.
סלייטר נקשר לכיסא על ידי פטרו ונאש, שנוזפות בו בעקבות האספקה שהביא לקבוצה בסרט הקודם.
הנשים מספרות שהן חלק מכת הקשורה לסרטי פטיש וסנאף שהתקיימה במתחם בו הם נמצאים.
במסגרת הכת, החברים בה יוצרים ומפיצים קלטות וידאו המתארות התאכזרות לבעלי חיים, קניבליזם ואלימות קיצונית.
הבנות אומרות לסלייטר שהוא יהיה הקורבן האחרון לסרט זה, ופטרו הורגת את סלייטר בעזרת רמיסת מצלמת וידאו על פניו.
בסוף הסרט, פטרו ונאש מאמינות שזהו הסרט הכי טוב שהן יצרו עד כה ושהן תוהות איך לקרוא לו.
ויליאם ג'ורדן - טום טאקר.
טים קמפבל - מארק, שדרן הטלוויזיה.
טהיגו דוס סאנטוס - ראטמה.
קייל דוראק - חסר בית בביוב.
דמיטרי קלסיס - חסר בית בביוב.
שון דולן - גולש סקייטבורד.
סופיה מאצ'ולה - גולשת סקייטבורד.
אנתוני פרפוס - גולש סקייטבורד.
The Veggie Masher (פרסומת בסרט "תעלת ניקוז")
דווין צ'ין-צ'ונג - אנדרו אדוארדס.
אדם קנת' וילסון - רונלד.
שאניה סרי מהארני - S.A.
שאהבי סאקרי - נבדק זכר.
דניאל אקאפוטרה - נבדק זכר אלפא.
סאקר דוואנטרי - ניסוי כושל.
תומאס מיטשל ברנט - בוב הצלם.
ביוני 2020, הוכרז שאתחול מחדש לסרטי V/H/S נמצא בשלבי עבודה והחלק הרביעי בסדרה ייקרא "V/H/S/94" ותסריטו ייכתב על ידי דייוויד ברוקנר.
נאמר שהסרט ייקח את הסדרה לכיוון חדש, כשהסרטים הקצרים שבו משתלבים ביחד לתוך סיפור המסגרת.
שם הסרט מסמל את השנה שבה העלילה מתרחשת: 1994. הפרויקט הוא תוצר של שיתוף פעולה בין , , Cinepocalypse Productions, Studio71, Raven Banner Entertainment וחברת הזרמת המדיה "".
חברת ההפקות "Hangar 18 Media" הקנדית צורפה לפרויקט ו צורף כמפיק קנדי.
ברוקנר, שביים את הסרט הקצר "ליל החובבים" מהסרט הראשון, היה אמור לביים פרויקט זה, אך נאלץ לוותר בגלל שלקח חלק בהפקת האתחול מחדש לסרט "".
בדומה אליו, גם חברי , שביימו את הסרט הקצר "31/10/98", גם היו אמורים לביים סרט קצר בפרויקט זה, אבל ויתרו על השתתפותם כדי לביים את הסרט "צעקה".
בניגוד לסרטים הקודמים, בהם הסרטים הקצרים נוצרו על ידי צוותים נפרדים, ארבעה מתוך חמישה סרטים קצרים (להוציא את הסרט "הנבדקת") בפרויקט צולם בטורונטו, קנדה על ידי אותו הצוות.
הכותבים ברוקנר וברט כתבו טיוטה לסיפור המסגרת, אך לבסוף עבדו עם התסריט של ג'ניפר רידר.
צילומי הסרט הושלמו בתקופת מגפת הקורונה.
על פי המפיק ג'וש גולדבלום, הצוות בנה סטים לצילום בתוך בתי מלון וחללים סגורים ובמסגרת "שורשי הפאנק רוק בסדרה", צולמו סצנות גם מתחת לאדמה ובתעלות ביוב.
במהלך הכנס "קומיק-קון, סן דייגו" שנערך בזום בזמן מגפת הקורונה, היוצרים סיפרו שהם הלכו רחוק עם כל מה שקשור לשימוש בטכנולוגיה בהתאם לשנה שבה מתרחש הסרט.
הסרט עבר עריכה דיגיטלית קפדנית כדי לדמות כאילו הוא צולם במצלמות מתקופת זמן זו.
בנוסף, היוצרים גם פירטו את ההשראות שלהם לסרטים הקצרים: שימוש בקטעים טלוויזיוניים שצולמו בזמן המצור בווייקו, המרדף אחרי או.
ג'יי סימפסון, (אותה יזמו טוניה הארדינג ובן זוגה) והכת "שער גן עדן" של מרשל אפלווייט.
התסריטאים ג'ניפר רידר וטימו צ'אהיאנטו ציינו שעבודותיו של דייוויד קרוננברג, וביניהן "וידאודרום" ו-"" שימשו השראה עבורם.
צ'אהיאנטו גם ציין באירוניה שהסרט החדש "יהיה הסרט הכי מזוהם/מלוכלך בסדרה".
הבמאי סיימון ברט הסביר שהסרט הקצר שביים, "האשכבה הריקה" נוצר בהשראת הסרט הסובייטי "" משנת 1967 ושהוא תמיד רצה לעשות סרט שמתעסק בהשגחה על גופה.
הצצה ראשונה לסרט הופצה בערוץ היוטיוב הרשמי של "קומיק-קון" ב-27 ביוני 2021, לאחר סבב ראיונות עם המפיקים והבמאים.
ההצצה הראשונה מציגה חלק מהסרט הקצר "תעלת ניקוז" שבוים על ידי קלואי אוקונו.
תמונת הסטילס הראשונה של הסרט הופצה על ידי Bloody Disgusting ב-9 בספטמבר 2021 במטרה להכריז על הקרנה חגיגית בפסטיבל "Fantastic Fest".
לאחר מכן, האתר IGN הפיץ קדימון ראשון לסרט, לאחר מכן הקדימון הופץ גם באתרם של Bloody Disgusting ו-Shudder.
באותו החודש, מבקרי סרטים ומשפיענים קיבלו חבילת שי מ-Shudder עבור "61 יום של שידורי ליל כל הקדושים" ובתוכה היה מארז דמוי אריזה של קלטת וידאו עם הכיתוב "V/H/S/99" ובתוכה קופסה דמוית קלטת וידאו שהכילה ממתקים.
ב-4 באוקטובר 2021, Shudder הפיצה קליפ שיווקי קצר מתוך הסרט "תעלת ניקוז" בתור הכנה לשחרור הסרט.
הסרט הוקרן לראשונה בפסטיבל "Fantastic Fest" ב-26 בספטמבר 2021. לאחר מכן, נפתח פאנל "שאלות - תשובות" עם המפיק ג'וש גולדבלום והבמאים ג'ניפר רידר, קלואי אוקונו, סיימון ברט וריאן פראוס.
ב-4 באוקטובר 2021, הסרט הוקרן בפסטיבל "Beyond Fest" במקביל לסרט "V/H/S" הראשון.
גם לאחר הקרנה זו נפתח פאנל "שאלות - תשובות" עם המפיקים גולדבלום ובראד מיסקה, הבמאים אוקונו, ברט ופראוס.
יוצרי הסרט הציגו לראווה את התחפושת לדמותו של ראטמה שנעשה בה שימוש בסרט הקצר "תעלת ניקוז".
הסרט הופץ בצפון אמריקה, אוסטרליה, ניו זילנד, אירלנד והממלכה המאוחדת באופן בלעדי בשירות הזרמת המדיה Shudder ב-6 באוקטובר 2021.
האתר Rotten Tomatoes העניק לסרט ציון של 91% טריות על סמך 66 ביקורות.
האתר Metacritic העניק לסרט ציון של 63/100 על סמך 9 ביקורות.
V/H/S/99 הוא סרט אימה ו-Found Footage אנתולוגי אמריקאי משנת 2022, והחמישי בסדרת .
כמו הסרטים הקודמים, סרט זה כולל מספר סרטים קצרים שנוצרו על ידי , ונסה וג'וזף וינטר (יוצרי הסרט "Deadstream"), מגי לוין, טיילר מקינטייר ופליינג לוטוס.
הסרט הוקרן לראשונה ב-16 בספטמבר 2022 בפסטיבל הסרטים הבין-לאומי בטורונטו 2022. לאחר מכן הופץ ברשמת הזרמת המדיה "" ב-20 באוקטובר 2022. מיד עם הפצתו, הסרט שבר את שיאי הצפייה ברשת "Shudder" ובכך עקף את קודמו, V/H/S/94.
הסרט מציג מספר סרטים קצרים שעלילתם מתרחשת בשנת 1999. בניגוד לסרטים הקודמים בסדרה, לסרט זה אין סיפור מסגרת והמעבר בין הסרטים הקצרים מבוצע בעזרת קטע באנימציית "סטופ מושן" ובו מוצגים חיילי צעצוע שנוצרו על ידי בריידי, שמופיע בסרט הקצר "המציצנים".
נכתב ובוים על ידי מגי לוין.
חברי להקת הפאנק רוק (Punk rock) "R.A.C.K" המורכבת מהחברים רייצ'ל, אנקור, כריס, וקיילב, מחליטים לפרוץ לתוך מתחם בשם "Colony Underground" בו נהגו מוזיקאים להתקבץ ולנגן יחד.
שלוש שנים קודם לכן, המועדון נשרף כליל והשריפה גבתה את חייהם של חברי להקת "Bitch Cat".
בזמן שהם חוקרים את המקום, אנקור, היחיד בלהקה שלא אוהב להימתח על ידם, חושף בפני רייצ'ל את פחדו מרוח רפאים בשם "" ומסביר שהרוח תרדוף את כל מי שיפלוש למקום מנוחתה.
החברים מעמידים פנים שהם נרדפים על ידי רוח כדי להפחיד את אנקור, אך אנקור לא נופל בפח ועוזב את המקום, מאחל לחברי הלהקה שהבהוטה תרדוף אותם.
שלושת חברי הלהקה שנשארו מוצאים במקום בובות מתנפחות וממלאים אותם בג'לטין, במטרה לשחזר את הרמיסות שהרגו את חברי להקת Bitch Cat.
לפתע, קול רפאים צועק על החברים "עופו לי מהבמה".
קיילב מורם באוויר וגופתו מתרסקת ברצפה בחוזקה.
רייצ'ל וכריס מנסים לברוח, אך חברי להקת Bitch Cat מופיעים בפניהם כרוחות נקמניות המשתלטות על גופותיהם.
השוט האחרון בסרט מציג את רוחותיהם של חברי להקת Bitch Cat, שהשתלטו על גופותיהם המרוטשות של חברי להקת R.A.C.K ומנגנים בעזרתן על במת המתחם.
לילי היא סטודנטית בשנתה הראשונה בקולג' שהצליחה להתקבל לאחוות הבנות שנחשבת לאחווה הכי יוקרתית בקמפוס.
בנות האחווה לוקחות את לילי לבית קברות שהם הן עורכות מעין טקס ובמסגרתו על לילי לשהות לילה שלם בתוך ארון קבורה.
הן מספרות לה שהאתגר הוא מחווה לאגדה אורבנית בקמפוס לפיה סטודנטית בשם , גם אותגרה לבלות לילה בתוך ארון קבורה, אך נשכחה על ידי חברותיה וננעלה בתוכו למשך שבוע.
כשבאו לבסוף לחפש את גילטין ופתחו את הארון, התגלה שגופתה נעלמה ומסיקים שהיא הצליחה לצאת מהארון ולזחול אל הגיהנום.
הבנות בועטות בארון במטרה להפחיד אותה.
לילי מנסה לצלצל בפעמון בארון כדי להגיד לבנות שהיא רוצה לצאת, אך אלו ממשיכות לצחוק עליה מבחוץ.
ניידת משטרה מגיעה למקום כדי לבדוק את מקור הרעשים.
הבנות, שפוחדות להיעצר, עוזבות את בית הקברות כשהן מתכוונות לשחרר את לילי בבוקר.
השוטר עושה סיור במקום, אך לא שומע את לילי (שצורחת מתוך הארון).
בדיוק אז רוחה של גילטין מופיעה בארון ותוקפת את לילי.
בבוקר שלמחרת, בנות האחווה חוזרות לבית הקברות ומגלות שארון הקבורה ריק ולילי איננה.
הבנות מחליטות לעולם לא לספר דבר לאיש.
בלילה, בנות האחווה מתעוררות ומגלות שהן נעולות בתוך ארונות קבורה.
לילי, שהפכה לרוח נקמנית בעצמה, מופיעה ביחד עם רוחה של גילטין ומסבירה שהיא עשתה עסקה עם גילטין, והציעה לה את בנות האחווה כקורבנות בתמורה לנשמתה.
נכתב על ידי זואי קופר ופליינג לוטוס.
בוים על ידי פליינג לוטוס.
"הצינוק של אוזי" הוא שעשועון טלוויזיוני לילדים בו המשתתפים פותרים אתגרים שונים במטרה להגיע אל הצינוק ולפגוש את אוזי, שבתמורה לניצחונם, תעניק להם משאלה.
דונה הנלהבת מנסה לזכות, אך משתתף אחר בתוכנית תוקף אותה והיא נפסלת מכיוון שהמנחה לא עצר את השעשועון ודונה לא קיבלה טיפול רפואי.
בעקבות זאת, דונה מרותקת לכיסא גלגלים ורגלה במצב של נמק.
שנים לאחר מכן, השעשועון בוטל ומנחה התכנית מתעורר כשהוא בתוך כלוב לבעלי חיים במרתף השייך לאמה של דונה, דברה.
מתגלה שבמהלך השנים דברה האיצה בדונה, תוך התעללות בה לזכות בשעשועון כדי לקבל משאלה מאוזי.
דברה, בעזרת בעלה ושני ילדיה, משחזרת חלק מהאתגרים מהשעשועון בתוך המרתף שלה כדי לנקום במנחה התכנית.
כדי שהמשפחה תחוס עליו, המנחה מציע לקחת את המשפחה אל אוזי כדי שהם יבקשו משאלה ממנה.
הקבוצה מגיעה לאולפן בו התכנית צולמה בעבר והמנחה מוביל את המשפחה לכניסה צדדית.
שם, מתקבצים עוזרת ההפקה ועוד שאר משתתפים סביב גופה של אישה המתגלה כאוזי, שהמשתתפים סוגדים לה כאלה.
מפלצת דמוית תמנון יוצאת מבטנה של אוזי ויורקת חומצה על מנחה התכנית ועל משפחתה של דונה.
השוט האחרון מציג את דונה מחייכת למצלמה.
נכתב על ידי כריס לי היל וטיילר מקינתייר.
בוים על ידי טיילר מקינתייר.
בריידי הוא נער מתבגר שמצלם סרטים בהנפשת סטופ מושן על חיילי צעצוע (הסרטים שהוא מצלם מופיעים כמעברונים בין הסרטים הקצרים).
אחיו הגדול, דילן, מתפרץ לחדרו של בריידי ולוקח את המצלמה.
דילן וחבריו קורט, מארק ובונר מצלמים מתחת לחצאיות של נשים, ולאחר מכן מחליטים לתעד את סנדרה, אישה בלונדינית מושכת שעברה להתגורר בבית ליד ומילאה את חצרה בשלל פרוטומות.
בהמשך, מבקשת מבריידי לעזור לה להתקין מצלמת רשת חדשה.
החבורה מפצירה בבריידי להתקין סוס טרויאני במחשב של סנדרה, בתקווה לפרוץ למצלמת הרשת שלה ולצפות בה עירומה.
הוא מתקין את התוכנה הזדונית, אך מרגיש אשם לאחר שבגד באמונה של סנדרה.
דילן וחבריו צופים בסנדרה מתפשטת דרך מצלמת הרשת ובריידי עוזב את החדר.
לפתע, החבורה מזדעזעת כשהיא מגלה שראשה של סנדרה מלא בנחשים ומתגלה שהיא גורגונה.
סנדרה מגלה את מעשי החבורה ומזנקת מחדרה אל ביתם של בריידי ודילן.
סנדרה תוקפת את הילדים והורגת את קורט, מארק ובונר.
דילן בורח ובריידי מנסה לדבר עם סנדרה, מתנצל בפניה שהוא הפר את הפרטיות שלה.
סנדרה לא מקבלת את התנצלותו של בריידי והופכת אותו ואת אחיו לפסלי אבן.
נכתב ובוים על ידי ונסה וג'וזף וינטר.
בערב הסילבסטר בשנת 1999, שני חברים צלמים בשם נייט וטרוי נשכרו לתעד טקס שבו המכשפות מעלות באוב שד בשם אוקאבון ונעזרות באישה בשם קירסטן, שהסכימה שאוקאבון ישכון בגופה.
הטקס מתחיל והמכשפות מסבירות לצלמים שבעודן קוראות לאוקאבון, הוא יופיע רק בליל חצות בתחילת המילניום, הזמן בו המסדרון מהגיהנום לכדור הארץ מתקצר.
הטקס מתחיל, אך שד שהגיע ללא הזמנה תופס את נייט וטרוי וגורר אותם לגיהנום ביחד איתו.
נייט וטרוי מבינים שהם הגיעו לגיהנום ומחפשים אחר דרך החוצה.
הצמד פוגש רוח של אישה בשם מייבל, שמסכימה לסייע להם להיפגש עם אוקאבון (למרות שהיא שונאת אותו) בכדי שהוא יחזיר אותם לכדור הארץ והם בתמורה ירשמו את שמה של מייבל בספר הכשפים של המכשפות.
הצמד נזכר שבלילה הזה המסדרון בין הגיהנום לכדור הארץ הוא קצר ומבינים שאם הם לא יגיעו לאוקאבון בזמן, הם יישארו בגיהנום לנצח.
החבורה ממשיכה במסעה ומגיעים לאוקאבון, שמוקף בשדים שסוגדים לו.
טרוי ונייט מביסים את השדים ומציעים למייבל לחזור איתם לכדור הארץ, אך היא נהרגת על ידי שד.
מייבל, ששנה קודם לכן נרצחה על ידי המכשפות, מזכירה להם את הבטחתם.
השניים נוגעים בגופו של אוקאבון וחוזרים לכדור הארץ, אך מתגלה שנייט כעת שוכן בגופה של קירסטן.
המכשפות הורגות את נייט וטרוי, וטרוי, רגע לפני מותו משתמש בדמו כדי לרשום את שמה של מייבל בספר הכשפים של המכשפות.
במהלך כתוביות הסיום, קולן של המכשפות נשמע ברקע והן מבצעות את הטקס מחדש, אך הפעם קוראות בשמה של מייבל, אירוע הרומז שהיא בקרוב תחזור לכדור הארץ.
דישל דריקסון – כריס קרבונרה
מליסה מאקדו – ג'סי דיוקס
סטיבן אוג – מנחה התכנית
צ'ארלס לוטי ג'וניור – ברנדון
האנה קאט ג'ונס – קאסידי
ויקי היידן – ויקי המכשפה
פרלה לאקאיו – המכשפה אלכס
סו-ג'יין וויט – ראש הקובן
בספטמבר 2021, המפיק ג'וש גולדבלום הצהיר שסרט המשך ייתאפשר רק אם הסרט "V/H/S/94" יהפוך לפופולרי בקרב צופים.
זמן קצר לאחר הפצתו ב-Shudder, הסרט V/H/S/94 שבר את שיאי הצפייה בשירות הזרמת המדיה של החברה, הדבר דרבן את היוצרים ליצור סרט המשך כבר בשנה שלאחר מכן.
שמו הראשוני של הסרט היה אמור להיות "V/H/S/85".
המידע נחשף בפוסט ברשת החברתית אותו כתב השחקן באפריל 2022, אך הוא נמחק מיד לאחר פרסומו.
בדומה לסרטים הקודמים בסדרה, הסרט היה אמור להיות מופץ על ידי Shudder.
בהמשך, שמו האמיתי של הסרט נחשף על ידי , שעבדו על הפקת הסרט יחד עם , ו-Cinepocalypse Productions.
סופר שעלילת הסרט מתרחשת בתקופת "הזוהר של טכנולוגיית ה-VHS".
פליינג לוטוס, , ונסה וג'וזף וינטר, מגי לוין וג'יימס הריס עבדו כמפיקים.
לבסוף, הסרט "V/H/S/85" שוחרר כחלק השישי בסדרה בשנת 2023.
גולדבלום סיפר בריאיון שהטיוטות הראשונות שהוצגו לבכירים ברשת Shudder כללו סרט המתרחש בתקופת חג המולד בשם "V/H/Xmas" וכן סרט נוסף שעלילתו מתרחשת בימי הביניים, אך הבכירים ב-Shudder סירבו והעדיפו את הטיוטה לסרט V/H/S/99.
הסרט הוקרן לראשונה בפסטיבל הסרטים הבין-לאומי בטורונטו ב-16 בספטמבר 2022 ולאחר מכן בפסטיבל הסרטים Fantastic Fest ב-25 בספטמבר 2022. הסרט הוקרן בנוסף גם בפסטיבל Sitges Film Festival בברצלונה ב-12 באוקטובר 2022 ובספטיבל Brooklyn Horror Film Festival ב-14 באוקטובר 2022.
הסרט הופץ דרך שירות הזרמת המדיה של Shudder ב-20 באוקטובר 2022.
האתר Rotten Tomatoes העניק לסרט ציון של 76% טריות על סמך 54 ביקורות.
האתר Metacritic העניק לסרט ציון של 58/100 על סמך 12 ביקורות.
V/H/S/85 הוא סרט אימה ו-Found Footage אונתולוגי אמריקאי משנת 2023 המשמש כחלק השישי בסדרת .
את הסרטים הקצרים ביימו , , , ומייק פי.
הסרט הוקרן לראשונה בפסטיבל בספטמבר 2023 וזכה לביקורות מהללות.
בהמשך, הסרט הופץ על ידי חברת הזרמת המדיה ב-6 באוקטובר 2023.
העתק מושלם / סיפור המסגרת
נכתב על ידי אוון דיקסון.
קריין מציג סרט תיעודי על קבוצת מדענים באוניברסיטת "Stamer" החוקרים ייצור משנה צורה, אותו הם מכנים "רורי".
נכתב ובוים על ידי מייק פי.
שבעה חברים - רוב הצלם, אנה, אחותו של רוב, ג'רד, בן זוגה של אנה, דרו, רובין, קווין וקלי מטיילים בקרוון ומקימים מחנה בסמוך לאגם.
הקבוצה מתעלמת משלטי אזהרה האוסרים למטיילים להיכנס למים.
רוב, דרו, רובין, קווין וקלי מפליגים על גבי האגם עם סירה בזמן שאנה וג'רד נשארים מאחור.
בזמן שהחבורה עושה סקי מים, הם מותקפים על ידי צלף שצולף בהם מרחוק והם מתים.
זמן מה לאחר מכן, החבורה מתעוררת לחיים, ללא שום פציעה על גופם וחוזרים לחוף.
בהגיעם, הם מגלים שעל הקרוון שלהם רוססה הספרה "7" בספרות רומיות.
בנוסף, הקבוצה מוצאת את גופותיהם של אנה וג'רד.
הניצולים מסיקים שבמים יש כוח שמחזיר אותם לחיים ושמכיוון שרק הם שהו באגם, הם היחידים שניצלו.
הסרט מסתיים כשהחבורה מחליטה למצוא את הצלף ולנקום את מותם של אנה וג'רד.
בחזרה לסיפור המסגרת, הסרט התיעודי חושף שרורי נמצא והובא למעבדה.
שם, צוות חוקרים בהנהגת ד"ר ספרטלינג מנסים לחשוף את רורי לתרבות האנושית בעזרת כליאתו בחדר עם טלוויזיה קטנה שמציגה תשדירים שונים ובין היתר, תוכניות התעמלות.
ספרטלינג משוכנע שהצוות בסופו של דבר יצליח לתקשר עם רורי.
צוות חדשות מקסיקני מתכונן לשידור ברשת הספרדית "Ahorita TV".
במהלך השידור, רעידת אדמה מכה במקסיקו סיטי וכל הצוות נהרג, מלבד הצלם לואיס.
לואיס מחולץ מהריסות המבנה על ידי צוות חילוץ וביחד איתם, מנסה לברוח מהמקום, אך מגלה שהכניסה נאטמה בהריסות.
אחד מחברי צוות ההצלה, חוויאר, נפצע באופן אנוש בעקבות רעידה עוקבת ומכריח את אחת מחברות הצוות, קרלה להוציא אותו להורג כדי לגאול אותו מייסוריו.
קרלה, לואיס ושני גברים נוספים בצוות בשם מיגל ואדי מצליחים למצוא חלל נסתר אליו הם מגיעים בזחילה.
מתגלה שקירות החלל מלאים בגולגולות ובמרכז ישנו פסל של אל בשם "מיקטלנטקוטלי".
מיקטלנטקוטלי משתלט על גופו של אדי, הורג את מיגל ולאחר מכן תולש את לבו של אדי מגופו ואוכל אותו.
תחת השפעתו של מיקטלנטקוטלי, קרלה הורגת את לואיס ומציעה את לבו כקורבן עבור מיקטלנטקוטלי.
קירות החדר קורסים וכתבת חדשות שעומדת מחוץ לבניין מסקרת את האירוע ומסיימת במשפט "היום, ה-19 בספטמבר, סביבות השעה 7:20 בבוקר יהיה יום שלא יישכח".
בחזרה לסיפור המסגרת, גופו של רורי משתנה והוא נראה כאדם אנושי.
הסרט התיעודי קופץ לראיונות שנערכים עם מדענית בשם ד"ר גרייסון, שעזבה את צוות המחקר.
גרייסון מציינת שכאשר רורי חשף את יכולות שינוי הצורה שלו, ספרטלינג היה צריך להיזהר יותר.
נכתב על ידי זואי קופר.
אמנית בשם אדה לובלייס מציגה מופע בתיאטרון.
במופע, אדה מסבירה לקהל שהאנושות הרגה את אלוהים והחליפה אותו בישות בשם "אל הטכנולוגיה".
לאחר ההסבר, אדה מציגה סרטון המציג סביבת מציאות מלאכותית שמאפשרת למשתמש להתקיים בו זמנית גם בעולם האמיתי וגם בעולם הדיגיטלי.
אדה מחליטה להדגים לקהל וחובשת על עצמה קסדת VR, כפפות וחליפת גוף.
במקביל, סרטון אחר מוצג ובו אדה נראית משוטטת בעולם הדיגיטלי.
אדה לוחשת מעין לחש מיסטי במטרה לזמן את אל הטכנולוגיה וכשזה לא עובד, היא מתגרה בו וקוראת לו "מיתוס".
מיד לאחר מכן, דמות מסתורית מופיעה על המסך ואדה מנסה להסיר מעצמה את הקסדה והכפפות, אך ללא הצלחה.
הדמות תוקפת את אדה והפציעות שהיא סופגת בעולם הדיגיטלי מופיעות גם בעולם האמיתי.
בסופו של דבר, אדה מתה מפציעותיה והקהל קם במחיאות כפיים, חושב שמדובר בחלק מההופעה.
הצלם מסיר את הקסדה מראשה של אדה ומגלה שהחימום בקסדה המיס את חלקו העליון של ראשה של אדה.
בחזרה לסיפור המסגרת, רורי מצמיח מגופו מעין זרועות תמנון עם קוצים בקצוות.
בהמשך, מתברר שאותן זרועות נקראות "מרגישות".
גרייסון חוששת שיישויות תבונתיות שתבונתן עולה על זאת של בני האדם, יראו בבני האדם כלא יותר מבעלי חיים וחוששת שרורי הוא דוגמה לישות תבונתית כזאת.
משפחת ווירגלי מארחת אירוע בביתה עבור חגיגות לבת המתבגרת במשפחה, רות, שמצלמת את האירוע ביחד עם בן דודה, ג'יימס.
אחיה הצעיר של רות, אדם יורה בה עם אקדח מים, אותו הוא קיבל לפי טענתו מ"אישה שנהגה בקראוון".
באותו הערב, המשפחה חושפת שהיא חוגגת מסורת משפחתית שקיימת אצלם במשך דורות - רציחתם של שבעה אנשים, מעין טקס התבגרות שרות השלימה.
רות מציגה לנוכחים הקלטה שלה רוצחת שבעה אנשים על גדותיו של אגם (הסרט הקצר "לא לקום").
לפתע, סירנות משטרה נשמעות ברקע וניידות מקיפות את בית המשפחה.
המשפחה מחמשת את עצמה במטרה להילחם בשוטרים ואמה של רות מזכירה לה שאם היא תילקח מהבית בחיים היא תביא בושה לכל המשפחה.
המשטרה נכנסת לבית ויורה בכל משפחתה של רות.
רות הורגת את ג'יימס לאחר שהאחרון מתוודה שהוא מפחד להתעמת עם המשטרה.
רות נורית על ידי שוטר, וכששוטרת אחרת באה לבדוק את גופתה, רות מתעוררת לחיים ובהלם שנוצר היא יורה בה.
רות מנסה להתאבד על ידי ירייה בראשה, אך היא נשארת בחיים.
בסופו של דבר, רות נעצרת על ידי המשטרה ונלקחת מהמקום.
הסרט קופץ לרובין, אחת הקורבנות מהסרט הקצר הראשון, שממלאת אקדח מים עם מים מהאגם.
בחזרה לסיפור המסגרת, גרי, אחד המדענים מגלה שרורי השתנה לכפיל מדויק שלו ונכנס לחרדה, מכיוון שגרי הוא היחיד בקבוצה שמעולם לא נפגש עם רורי פנים מול פנים ועל כן, רורי לא יכל לדעת איך גרי נראה.
גרי מסיק שרורי מסוגל לראות מבעד למראה הדו-כיוונית בחדר.
גרייסון מביעה דאגה בקשר ליכולותיו של רורי, ספרטלינג רואה בזה כנס ומסיק שרורי משנה את צורתו במטרה ליצור איתם קשר.
גרייסון מסבירה לצוות יוצרי הסרט בראיון שספרטלינג "לא היה צריך לעבור מה שעבר, אבל הוא הביא את זה על עצמו".
בסוף הראיון, גרייסון מביעה צער על האנשים שספרטלינג "הרג ביחד איתו".
רוצח פורץ לבית בלילה והפריצה מוצגת לצופים מנק' המבט של הרוצח.
האישה המתגוררת בבית נשמעת מצלצלת ל-מוקד החירום, אך הרוצח מוצא אותה.
הרוצח קושר אותה עם סרט דביק, משסף את גרונה עם סכין חשמלית ולאחר מכן מוציא את עינייה בעזרת סכין קפיצית.
לאחר שהמשטרה מגיעה לבית, ווין, הבלש הראשי אומר לשותפו, בובי שזירת הרצח מזכירה זירת רצח המוצגת בקלטת וידאו שהוא קיבל מספר שבועות קודם לכן בדואר.
סרטון נוסף, גם הוא מנק' מבטו של הרוצח מציג את הרוצח פולש לבית נוסף.
בבית, הרוצח נלחם עם הדייר שגר בו, כורת את אצבעותיו והורג אותו.
הרוצח לאחר מכן כורת חתיכה מרגלו של הדייר ופותח לרווחה את חזהו.
המשטרה מגיעה לבית וויין מסביר לבובי בשנית שהוא ראה את אותה זירת הרצח בקלטת וידאו שנשלחה אליו מספר ימים קודם לכן.
ווין מנסה למצוא את האדם ששולח את הקלטות ועוצר את גונת'ר, בנו של בובי.
ווין חוקר את גונת'ר אודות הקלטות וגונת'ר משיב שהוא ראה את הרציחות בחלומותיו בזמן שישן ושהחלומות שלו מתגשמים לעולם הגשמי באמצעות קלטות וידאו.
גונת'ר שלח את הקלטות למשטרה במטרה להזהיר אותם.
ווין לא מאמין לסיפורו של גונת'ר, אבל בובי מסביר לו שלמשפחתם ישנו כוח על חושי דרכו הם רואים את העתיד.
אחותו של בובי התאבדה לאחר שלקתה בשיגעון בזכות אותו הכוח ושגוון, בת דודתו של גונת'ר, חלמה את אותם החלומות כשאחיה נחטף.
קלטת נוספת מגיעה לתחנה ובה מוצג רצח שלישי בו גופה של הקורבן הושחט לחלוטין.
ווין ובובי מזהים את הבית מהקלטת ויוצאים אליו במטרה לחקור.
מחוץ לבית, ווין מתעמת עם בובי בקשר לרציחות: מתברר שהאישה שנרצחה בקלטת הראשונה והאישה שנרצחה בקלטת האחרונה, שתיהן האשימו את בובי בתקיפה מינית ומעקב אחריהן, ושהאדם בקלטת השנייה הוא אותו עורך דין שייצג את שתי הנשים בתלונה נגד בובי.
ווין מסביר שבובי נאלץ להתפטר מהמשטרה לאחר התקרית עם שתי הנשים.
בזמן שווין מפציר בבובי להיות כנה איתו, בובי יורה בווין בראשו והורג אותו.
בובי נכנס לבית במטרה ליישם את הרצח שהופיע בחלומו של גונת'ר.
בחזרה בתחנת המשטרה, בובי מציץ במשקפיים שתיעדו את הרצח ולומד שהמשקפיים בעצם תיעדו את החלום שהוא חלם קודם לכן.
בובי מוצא בתחנה את גונת'ר, שמסיק שאביו הוא הרוצח.
גונת'ר חושף שהוא יודע איך הכל יסתיים מכיוון שהוא חלם את זה קודם לכן.
בובי מנסה להרוג את גונת'ר, אך שוטרים נוספים מגיעים ומנסים לירות בבובי, אך הוא הורג את כולם.
בסופו של דבר, גונת'ר הורג את אביו.
בחזרה לסיפור המסגרת, רורי מפסיק להגיב לגירווים ולכן ספרטלינג מסיק שהוא חולה.
גרייסון לא מסכימה איתו וטוענת שאם רורי אכן אינטליגנט כמו שספרטלינג טוען, אז הוא יכול לשטות בהם.
בהמשך הערב, גרייסון עוזבת את הצוות ומפצירה באנשים אחרים לעזוב ביחד איתה, אך הם מסרבים.
הקריין בסרט חושף שאמנם לרשויות יש תיעוד חלקי ממצלמות האבטחה במקום שמתעד מה קרה לצוות, צוות הסרט לא יקרין אותו מחשש שהאלימות הגרפית המוצגת בו תזעזע את הצופים.
המסך מחשיך וכתובית חושפת שהסרט הבא שייך בלעדית לאוניברסיטת "Stamer" ושחל עליו חוק זכויות יוצרים.
לאחר שגרייסון עוזבת את הקבוצה, ספרטלינג שולח את גרי לחדרו של רורי כדי להזריק לו אדרנלין.
לפני שגרי מצליח להזריק, רורי תוקף אותו בעזרת אחת מזרועותיו וכורך אותה סביב זרועו של גרי.
ספרטלינג ופורטר מצליחים להוציא את גרי מהחדר, אך רורי שולח עוד זרוע לכיוונו של גרי ומושך אותו אליו לחדר, הורג אותו.
פורטר גם היא מתה בידיו של רורי.
ספרטלינג והצלם מנסים לברוח, אבל בגלל הדם על ידו של ספרטלינג, הסורק שמחובר לדלת לא מצליח לזהות את טביעת ידו של ספרטלינג.
זרועו של רורי נמתחת עד לקצה המסדרון והורגת את השניים.
רורי לאחר מכן מושך את גופתו של הצלם אליו לחדר, שם הוא משתנה לייצור חייזרי ומשתמש בגופה כמעין משקולת, בכך הוא מחקה את המנחה בתוכנית ההתעמלות בטלוויזיה.
נלסון נשכרו לביים ושג'וש גולדבלום, , ברוקנר, , מאט בטינלי-אולפין, וג'יימס הריס ישמשו כמפיקי הסרט.
צילומי הסרט החלו באפריל 2022. באוקטובר 2022, דריקסון חשף שהסרט הקצר בביומו (הריגה חלומית) כבר צולם במלואו.
הסרט הופץ באופן בלעדי על ידי חברת הזרמת המדיה ב-6 באוקטובר 2023, לאחר הקרנת הבכורה שלו בפסטיבל ב-22 בספטמבר 2023.
האתר Rotten Tomaotes העניק לסרט ציון של 75% טריות על סמך 44 ביקורות.
האתר Metacritic העניק לסרט ציון של 53/100 על סמך 5 ביקורות.
V1 היא אפליקציית תוכן וחדשות ישראלית הכוללת תוכני וידאו קצרים המבוססת על תוכני הווידאו של ערוץ 12 וחדשות 12, לצד מקורות נוספים, בהם סוכנויות ידיעות ויוצרי תוכן.
האפליקציה מופעלת על ידי קבוצת קשת.
האפליקציה החלה לפעול ב-1 במאי 2024.
ב-1 במאי 2024 עלתה האפליקציה בגרסת בטא ביוזמת קשת דיגיטל והשיגה תוך זמן קצר למעלה מ-50 אלף הורדות.
הרקע להקמת האפליקציה הגיע על רקע שינויים בשוק הטלוויזיה והמדיה, בהם השפעתן של הרשתות החברתיות, שינויים בהרגלי צריכת התוכן, מעבר מקריאת טקסט לצריכת וידאו, העדפה לתוכן מהיר וקצר, עידן תוכן הגולשים ועוד.
גם מלחמת חרבות ברזל העמיקה את הצורך בעדכוני וידאו מהירים ואמינים, שיופעלו על ידי מערכת עיתונאית מנוסה וייתנו מענה לפייק ניוז ולתכנים האנטישמים שמופצים ברשתות החברתיות.
האפליקציה משלבת בין הסטנדרטים של המערכות העיתונאיות – אמינות, בדיקת עובדות, עורכי תוכן, עיתונאים, עמוד בית, מבזקים ומדורים, לבין השפה של אפליקציות הסושיאל – פיד ורטיקלי, קטעים קצרים ושפה קלילה.
היא פונה לקהלי יעד צעירים שמחפשים דרכים עדכניות יותר לצרוך חדשות.
האפליקציה מציגה פיד חדשות בנושאי פוליטיקה, צבא וביטחון, ספורט, אוכל, סלבס, אופנה, בריאות, בידור ותרבות ועוד..
האפליקציה פותחה על בסיס מחקרי שוק ומשתמשים.
את המיזם מנהל נטע ליבנה, לשעבר העורך הראשי של ידיעות אחרונות, לצד מערכת המונה כ-20 עורכי וידאו ואנשי תוכן ובליווי סמנכ"לית התוכן של קשת דיגיטל, ליאור יניב.
האפליקציה מנוהלת על ידי מערכת עצמאית.
האפליקציה מקבלת את החדשות ממערכת N12 וחדשות 12 לצד מקורות נוספים, בהם סוכנויות ידיעות ויוצרי תוכן.
ההיבט המסחרי של האפליקציה מנוהל על ידי קשת.
וי - וייב בע"מ, המוכרת במותג V-WAVE, היא חברת הזנק ישראלית שפיתחה שתל לטיפול באי-ספיקת לב.
החברה נוסדה באוגוסט 2009 על ידי ד"ר אשר שמואלביץ', פרופ' גד קרן ויעקב ניצן.
מנכ"ל החברה מאז 2015 הוא ד"ר ניל אייגלר ונשיא החברה הוא ארז רוזנפלד.
החברה פיתחה שתל לטיפול באי-ספיקת לב, המוחדר ללב באמצעות צנתור.
בשנת 2020 קיבל השתל סימון CE, המאשר את שיווקו באירופה.
בשני סבבי גיוס הון ראשונים גייסה החברה 35.5 מיליון דולר.
בסבב שלישי גייסה החברה 70 מיליון דולר, ובספטמבר 2020 הוגדל סבב זה בעוד 28 מיליון דולר.
עם המשקיעים בחברה נמנים קבוצת ברמ, פרופ' בנעד גולדווסר וחברת ג'ונסון אנד ג'ונסון.
באוגוסט 2024 הודיעה חברת ג'ונסון אנד ג'ונסון על הסכם לרכישת החברה תמורת סכום של עד 1.7 מיליארד דולר, הכולל תשלום של 600 מיליון דולר במזומן, וסכומים נוספים של עד 1.1 מיליון דולר בהתאם לעמידה באבני דרך.
V/H/S/Beyond הוא סרט אימה על-טבעי אנתולוגי המצולם בטכניקת Found Footage משנת 2024. הסרט הוא הסרט השביעי בסדרת והתשיעי בסך הכל (כולל הסרטים "Siren" ו-"") בסדרה.
הסרט מורכב מחמישה סרטים קצרים שנוצרו על ידי ג'ורדן דאוני, כריסטיאן וג'סטין לונג, , ויראט פל, ו.
הסרט הוקרן לראשונה בפסטיבל "" ב-20 בספטמבר 2024 ולאחר מכן הופץ בשירות הסטרימינג ב-4 באוקטובר 2024.
הסרט מורכב מחמישה סרטים הקצרים המאוגדים תחת סיפור מסגרת בצורה של סרט תיעודי אליו מתראיינים אנשים מתחומי העל טבעי והאפקטים החזותיים.
חטיפה / תזוזה - סיפור המסגרת
בשנת 2021, גולש אנונימי מהאתר רדיט טוען שברשותו שתי קלטות וידאו אותן הוא רכש בשוק פשפשים ולטענתו, מצויות בהן הוכחות למפגשים עם חוצנים.
הקלטות מוצגות בתמונות ונקראות "הוכחה 1" ו-"הוכחה 2" בהתאמה.
ג'יי צ'יל מקבל אימייל אנונימי עם קטע מהקלטות שנערך מווידאו לקובץ דיגיטלי.
הקטע עוקב אחר סיפורו של "בית פרינגטון", מקום שהפך למושא לאגדות אורבניות בקנדה.
בתחילת שנות ה-2000, קבוצה שחוקרת את העל טבעי אספה הוכחות לקיומו של חוצן בצבע אפור.
אחד המומחים, טוען שבמידה ונמצא קיום לחוצנים, כל מה שאנחנו מכירים עומד להשתנות.
בוים על ידי ג'ורדן דאוני.
נכתב על ידי ג'ורדן דאוני וקווין סטיוארט.
במהלך גל היעלמויות של תינוקות, יחידה משטרתית בשם "W.A.R.D.E.N" נפגשת מאוחר בלילה לאחר שחבריה איתרו את המיקום בו נמצאים התינוקות הנעדרים בזכות מעקב אחר גבר מסתורי שחטף את אחד התינוקות.
היחידה מצרפת למפגש את החבר הטרי בה, סאגורה, עליו הם מצווים לצלם את כל אירועי הלילה.
חבר נוסף בשם אי.טי מתברר להיות אביו של אחד התינוקות שנעלמו.
היחידה נוסעת לבית רעוע, שם הם מוצאים אדם דמוי זומבי האוחז במסור שרשרת.
היחידה, שלא מתרגשת מהעל טבעי, עוקבת אחר הגבר לבית ולאחר מכן פורצת לתוכו.
אי.טי נתקל בחוט שמחובר למספר בקבוקי זכוכית, מה שגורם לבקבוקים לזוז והרעש מושך מספר זומבים אל עבר הקבוצה, להם הם קוראים "ברודרס" .
היחידה מצליחה להבריח את הברודרים ומתוך כעס, אי.טי שועט לבדו לקומה העליונה של הבית לאחר ששמע בכי של תינוק.
בקומה השנייה, שאר הקבוצה מוצאת מטאור שנופץ והתרסק בבית דרך הגג ומסיקה שמה שהיה בתוך המטאור אחראי לברודרים.
הקבוצה מבחינה שלכל ברודר יש פלסטר על מצחו שמכסה חור בגולגולותיהם.
סאגורה מכוון את המצלמה לתוך חור בראשו של אחד הברודרים והקבוצה מבחינה שאין להם מוח.
הקבוצה מבחינה בחור בקיר ומבקשת מסאגורה לכוון את המצלמה דרכו ולראות מה יש בצד השני.
הקבוצה שומעת את אי.טי צורח מכאבים ולאחר מכן מזיזים את המצלמה במהירות לאחר שיצור דמוי אנוש מביט בה מקרוב.
הקבוצה מסיקה שהיצור נמצא בקומה העליונה ועולים לקומה השלישית.
אך מגלים שהדרך אליה נחסמה.
הקבוצה מחליטה להשתמש במסור השרשרת של אחד הברודרים כדי לפרוץ את הקומה השלישית.